เขตราชเทวี ส่งต่อไปยัง การรถไฟแห่งประเทศไทย
 เนื่องจาก สำนักงานเขตราชเทวี โดยฝ่ายสิ่งเเวดล้อมเเละสุขาภิบาล ได้ลงพื้นที่ตรวจสอบเเล้ว พบว่าพื้นที่ดังกล่าวเป็นพื้นที่ของการรถไฟแห่งประเทศไทย และมีบุคคลเร่ร่อนมาพักอาศัยจำนวนหลายคน ซึ่งเป็นผู้ก่อให้เกิดควันในพื้นที่นั้น   เขตราชเทวี จึงได้ดำเนินการออกคำสั่งแบบตรวจเเนะนำของเจ้าพนักงาน(นส. 1) ตามพระราชบัญญัติการสาธารณสุข พ.ศ. 2535 เพื่อเเจ้งให้การรถไฟแห่งประเทศไทยทราบเเละดำเนินการ ในฐานะเป็นผู้ครอบครองสถานที่ โดยห้ามมิให้ทำกิจกรรมใดๆที่ก่อให้เกิดควันในพื้นที่ที่ครอบครอง อีกทั้ง ผู้ครอบครองสถานที่ต้องห้ามมิให้บุคคลเข้ามาในสถานที่ของตนเองแล้วก่อให้เกิดควันรบกวนผู้พักอาศัยโดยรอบ พร้อมทั้ง ให้ผู้ครอบครองสถานที่หามาตรการป้องกันเเละควบคุมไม่ให้เกิดเหตุเดือดร้อนรำคาญอีก  ในส่วนกรณีบุคคลเร่ร่อน เนื่องจากเจ้าหน้าที่ฝ่ายสิ่งเเวดล้อมฯ ตรวจพบว่าบุคคลเร่ร่อนมีอาวุธ ทางสำนักงานเขตราชเทวี จึงได้แจ้งประสานสน.ดินเเดง เพื่อดำเนินการตามอำนาจหน้าที่ในส่วนที่เกี่ยวข้องต่อไป      ขอขอบคุณสำหรับข้อมูลเพื่อแก้ไข ปรับปรุง และพัฒนาพื้นที่เขตราชเทวีให้น่าอยู่ยิ่งขึ้นค่ะ
เผาหญ้าเผาขยะอีกแล้ว เผาทุกวัน ส่งเรื่องมาหลายรอบ สุดท้ายแค่ให้เทศกิจไปถ่ายรูปส่งๆ ไม่ใช่หน้างานด้วย มาบอกว่าไฟดับไปแล้ว คือไม่ได้อยากแจ้งให้มาดับไฟครับ อยากแจ้งให้มาจับคนเผาครับ รู้ว่าที่การรถไฟแล้วยังไงอะ มีคนทำผิดก็ต้องจับต้องปรับสิครับ ไม่ใช่ว่าแค่ไปถ่ายรูปว่าไฟดับแล้ว
การทำงานรอบนี้ดีขึ้นจากรอบก่อนที่แค่ไปถ่ายรูปแล้วบอกว่าไฟดับแล้ว ทุกๆปัญหาควรคิดด้วยครับว่าเกิดจากสาเหตุใด และความทำการป้องกันแก้ไขระยะยาวอย่างไร ในเมื่อเห็นอยู่ว่าผิดกฏหมาย และกระทบต่อผู้คนเป็นจำนวนมากจริง ไม่จำเป็นต้องให้แจ้งซ้ำหรือเกิดข่าวใหญ่ขึ้นมาก่อนครับ อย่างไรก็ตาม ปัญหาคนจรจัดเยอะก็ควรได้รับการแก้ไขเช่นกันซึ่งเป็นอีกหนึ่งสาเหตุสำคัญตามที่ทางเขตได้กล่าวอ้างมานะครับ ขอบคุณ